Úradný vestník L 085 , 20/03/1998 S. 0001 - 0002



Nariadenie Rady (ES) č. 622/98 zo 16. marca 1998 o pomoci kandidátskym štátom v rámci predvstupovej stratégie a najmä o založení prístupových partnerstiev RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 235, so zreteľom na návrh Komisie [1], so zreteľom na stanovisko Európskeho parlamentu [2], keďže Európska rada na svojom zasadnutí v júni 1993 v Kodani stanovila podmienky, ktoré majú splniť pridružené štáty strednej a východnej Európy, ktoré si želajú stať sa členmi Európskej únie; keďže hlavné ťažkosti, s ktorými sa tieto štáty stretávajú pri plnení týchto podmienok v priebehu vykonávania postupu stanoveného v článku O Zmluvy o Európskej únii; keďže hlavy štátov a zástupcovia vlád na zasadnutí Európskej rady v Amsterdame v dňoch od 16. do 17. júna 1997 opätovne potvrdili, že majú v úmysle posilniť predvstupovú stratégiu únie, ktorá by uľahčila kandidátskym štátom prípravu na ich pristúpenie, a keďže Komisia predložila v tejto súvislosti súbor návrhov pod názvom "Agenda 2000"; keďže Európska rada v Luxemburgu stanovila, že nový nástroj prístupového partnerstva, ktorý má byť založený po porade s kandidátskymi štátmi strednej a východnej Európy, vytvára kľúčový prvok pri posilnení predvstupovej stratégie formou podpory jedného rámca a všetkých foriem pomoci spoločenstva žiadateľom; keďže by bolo vhodné, aby sa pomoc Európskeho spoločenstva v rámci týchto prístupových partnerstiev zamerala na uvedené ťažkosti a aby sa riadila určitými zásadami, prioritami, čiastkovými cieľmi a podmienkami; keďže tieto partnerstvá a najmä ich čiastkové ciele by mali pomáhať každému štátu v príprave na členstvo v rámci hospodárskeho a sociálneho zbližovania a v rozvoji národných programov na prevzatie "acquis", ako aj zodpovedajúceho časového rozvrhu na jeho vykonanie; keďže je nevyhnutné hospodáriť s dostupnými finančnými zdrojmi čo najlepšie a v súlade s prioritami, ktoré vyplývajú zo stanovísk Komisie k žiadostiam o pristúpenie a zo skúmania týchto stanovísk v Rade; keďže pomoc spoločenstva v rámci predvstupovej stratégie by sa mala poskytovať dotknutým štátom prostredníctvom programov pomoci prijatých v súlade s ustanoveniami zmlúv; keďže toto nariadenie nebude mať žiadne finančné dôsledky; keďže pomoc spoločenstva je podmienená dodržiavaním záväzkov, ktoré sú obsiahnuté v európskych dohodách, a pokrokom smerom k plneniu kodanských kritérií; keďže o plánovaní finančných zdrojov v rámci pomoci spoločenstva sa rozhodne v súlade s postupmi stanovenými v nariadeniach, ktoré sa týkajú finančných nástrojov alebo programov; keďže je vhodné, aby Rada do 15. marca 1998 prijala zásady, priority, čiastkové ciele a podmienky pre každé jednotlivé prístupové partnerstvo, aby Komisia mohla vypracovať do konca roka 1998 prvú z pravidelných správ o dosiahnutých výsledkoch každého kandidátskeho štátu; keďže úloha, ktorú zohrávajú orgány zriadené na základe európskych dohôd, je rozhodujúca na zabezpečenie riadnej realizácie a následnej kontroly týchto prístupových partnerstiev; keďže zavedenie prístupových partnerstiev pomáha dosiahnuť ciele spoločenstva; keďže Zmluva nestanovuje na prijatie tohto nariadenia iné právomoci ako sú právomoci uvedené v článku 235, PRIJALA TOTO NARIADENIE: Článok 1 Ako súčasť zvýšenej predvstupovej stratégie sa prístupové partnerstvo zakladá pre kandidátske štáty strednej a východnej Európy. Každé prístupové partnerstvo poskytuje jeden rámec, ktorý obsahuje: - priority definované v analýze situácie v každom štáte, na ktoré sa musia sústrediť prípravy na prístup vzhľadom na politické a hospodárske kritériá a povinnosti spojené s členstvom v Európskej únii, definované Európskou radou, - finančné zdroje na pomoc každému kandidátskemu štátu pri uplatňovaní priorít stanovených počas predvstupového obdobia. Článok 2 Na základe návrhu Komisie rozhodne Rada kvalifikovanou väčšinou o zásadách, prioritách, čiastkových cieľoch a podmienkach, ktoré sú obsiahnuté v jednotlivých prístupových partnerstvách tak, ako budú predložené každému kandidátskemu štátu, ako aj o následných významných uplatniteľných úpravách. Článok 3 Toto nariadenie nemá žiadne finančné dôsledky. V rámci predvstupovej stratégie sa pomoc spoločenstva stanoví v programoch prijatých v súlade s ustanoveniami Zmluvy. Na základe rozhodnutí prijatých Radou podľa článku 2 sa plánovanie finančných zdrojov pomoci poskytovanej v rámci prístupového partnerstva uskutočňuje podľa postupov stanovených v nariadeniach, ktoré sa týkajú zodpovedajúcich finančných nástrojov alebo programov. Článok 4 Ak prvok, ktorý je nevyhnutný na pokračovanie poskytovania predvstupovej pomoci, chýba, najmä ak sa nedodržujú záväzky obsiahnuté v európskej dohode a/alebo pokrok smerom k plneniu kodanských kritérií nie je nedostatočný, Rada, konajúc kvalifikovanou väčšinou na návrh Komisie, môže prijať vhodné opatrenia vzhľadom na akúkoľvek predvstupovú pomoc poskytovanú kandidátskemu štátu. Článok 5 Toto nariadenie nadobúda účinnosť tretí deň nasledujúci po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 16. marca 1998 Za Radu predseda J. Cunningham [1] Ú. v. ES C 48, 13.2.1998, s. 18. [2] Stanovisko doručené 11. marca 1998 (zatiaľ neuverejnené v úradnom vestníku). --------------------------------------------------